|  |  |
| --- | --- |
| *ՀԱՍՏԱՏՎԱԾ Է   «ԱՄԵՐԻԿԱՆԱ»   ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆ  201  թ-ի \_\_\_\_\_\_\_\_\_\_\_\_\_\_\_\_\_ -ի*    *հիմնադիր ժողովի որոշմամբ*    *Նախագահ`*    *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | *Տպագրված է ընդամենը [քանակ] օրինակ*  *Օրինակ -*    *ԳՐԱՆՑՎԱԾ Է*    *ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ*  *ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ*  *ՌԵԳԻՍՏՐԻ ԳՈՐԾԱԿԱԼՈՒԹՅԱՆ*  *ԿՈՂՄԻՑ*      *«\_\_\_\_»\_\_\_\_\_\_\_\_\_\_\_\_\_\_\_\_\_\_ 201  թ.*      *Գրանցման համար*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_*    *Հարկ վճարողի հաշվառման համար*    *\_\_\_\_\_\_\_\_\_\_\_\_\_\_\_\_\_\_\_\_\_\_\_*      *\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_* |

**ԿԱՆՈՆԱԴՐՈՒԹՅՈՒՆ**

**«ԱՄԵՐԻԿԱՆԱ»**

**ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆ**

**2020թ.**

**I. ԸՆԴՀԱՆՈՒՐ ԴՐՈՒՅԹՆԵՐ**

1. «ԱՄԵՐԻԿԱՆԱ» հասարակական կազմակերպությունը (այսուհետ՝ Կազմակերպություն) \_\_\_\_\_\_\_\_\_\_\_\_ հասցեում գտնվող «Ամերիկանա» համալիրի (այսուհետ՝ Համալիր) տարածքում գտնվող անշարժ գույքերի սեփականատերերի, հասարակական միավորում է, որն ունի ոչ առևտրային կազմակերպության կարգավիճակ: Համալիրի կազմում ընդգրկված անշարժ գույքերը ներկայացված են սույն կանոնադրության անբաժանելի մասը հանդիսացող հավելված 1-ում (այսուհետ՝ Հավելված 1)

2. Կազմակերպության գործունեության սկզբունքներն են օրինականությունը, խտրականության բացառումը, բարեխղճությունը, անդամների շահերի ընդհանրությունը, ինքնակառավարումը և հաշվետվողականությունը:

3. Կազմակերպությունը գործում է Հայաստանի Հանրապետության տարածքում և Հայաստանի Հանրապետության օրենսդրությանը համապատասխան:

4. Կազմակերպության անվանումն է` «ԱՄԵՐԻԿԱՆԱ» հասարակական կազմակերպություն:

6. Կազմակերպության կրճատ անվանումն է՝ «ԱՄԵՐԻԿԱՆԱ» ՀԿ:

5. Կազմակերպության գտնվելու վայրն է՝ ՀՀ, \_\_\_\_\_\_\_\_\_\_\_\_\_\_\_\_\_\_\_\_\_, հեռախոս՝ \_\_\_\_\_\_\_\_\_\_\_\_\_\_\_\_\_\_, էլ. հասցե \_\_\_\_\_\_\_\_\_\_\_\_\_\_\_\_\_\_\_\_\_:

**II. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ**

6. Կազմակերպության գործունեության առարկան և նպատակներն են՝

6.1. Համալիրի տարածքում գտնվող անշարժ գույքերի սեփականատերերի, Համալիրում բնակվող, գործունեություն ծավալող և Համալիր այցելող անձանց համար բնակվելու, գործունեություն ծավալելոր և ժամանակ անցկացնելու համար անհրաժեշտ պայմանների ապահովումը:

6.2. Համալիրի տարածքում գտնվող շենքերի, կառույցների, ընդհանուր օգտագործման տարածքների շահագործումը, պահպանումը և կառավարումը:

6.3. Համալիրը կոմունալ և այլ անհրաժեշտ ծառայություններով ապահովումը:

6.4. Համալիրի անունից ներկայացուցչության իրականացումը,

7. Իր նպատակներն ու խնդիրներն իրականացնելու համար կազմակերպությունը համագործակցում է պետական կառավարման և տեղական ինքնակառավարման մարմինների, միջազգային և օտարերկրյա համանման կազմակերպությունների, Հայաստանի Հանրապետությունում գրանցված այլ կազմակերպությունների և ֆիզիկական անձանց հետ:

8. Կազմակերպությունն իրավունք ունի իր կանոնադրությամբ սահմանված նպատակներին համապատասխան իրականացնելու ձեռնարկատիրական գործունեություն, այդ նպատակով տնօրինելու իր գույքը և գործունեության արդյունքները, ինչպես նաև օրենքով սահմանված կարգով ստեղծելու առևտրային կազմակերպություն կամ դառնալ նրա մասնակից:

**III. ԿԱԶՄԱԿԵՐՊՈՒԹՅԱՆ ԱՆԴԱՄ ԴԱՌՆԱԼՈՒ ԵՎ ԱՆԴԱՄՈՒԹՅՈՒՆԻՑ ԴՈՒՐՍ ԳԱԼՈՒ ԿԱՐԳԸ**

9. Կազմակերպության անդամ կարող է դառնալ Համալիրի տարածքում գտնվող անշարժ գույքի սեփականատեր հանդիսացող ցանկացած անձ, ով ընդունում է Կազմակերպության կանոնադրությամբ սահմանված նպատակները և ցանկանում է մասնակցել նրա գործունեությանը: Մինչև 18 տարին լրանալը կազմակերպության անդամներն իրենց իրավունքները և պարտականություններն իրականացնում են Հայաստանի Հանրապետության օրենսդրությամբ սահմանված կարգով՝ իրենց օրինական ներկայացուցիչների միջոցով: Կազմակերպության անդամ հանդիսացող իրավաբանական անձանց անունից Կազմակերպությունում հանդես է գալի իրավաբանական անձի գործադիր մարմինը կամ իրավաբանական անձի կանոնադրությամբ համապատասխան իրավասություն ունեցող անձը:

10. Համալիրի տարածքում անշարժ գույք ձեռք բերելու պահից սեփականատերը Կազմակերպության անդամ դառնալու վերաբերյալ դիմում է ներկայացնում Կազմակերպության գործադիր մարմնին՝ Նախագահին, և այդ պահից համարվում է Կազմակերպության անդամ:

12. Կազմակերպության անդամը ցանկացած ժամանակ ազատ է դուրս գալու Կազմակերպությունից՝ Կազմակերպությանը ներկայացնելով Կազմակերությունից դուրս գալու ցանկցության մասին համապատասխան գրավոր դիմում: Սույն կետում նշված դիմումը ներկայացնելու պահից դիմումը ներկայացնող անձն այլևս չի հանդիսանա Կազմակերպության անդամ և չի մասնակցի վերջինիս գործունեությանը, սակայն կշարունակի իրականացնել Կազմակերպության կողմից Համալիրի սեփականատերերի համար սահմանված բոլոր պարտավորությունները ներառյալ՝ Համալիրի սպասարկման համար Կազմակերպության կողմից սահմանված վճարումների կատարումը:

**IV. ԿԱԶՄԱԿԵՐՊՈՒԹՅԱՆ ԱՆԴԱՄՆԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

14. Կազմակերպության անդամն իրավունք ունի՝

1) ընտրել և ընտրվել Կազմակերպության կառավարման մարմիններում,

2) ներկա գտնվել Ժողովին անձամբ,

3) ծանոթանալու Կազմակերպության մարմինների արձանագրություններին, ստանալու նրանց ընդունած որոշումների պատճենները,

4) վերադասության կամ դատական կարգով բողոքարկելու Կազմակերպության մարմինների որոշումները: Կազմակերպության անդամի կողմից գործադիր մարմնի որոշումների բողոքարկումն իրականացվում է Ժողովին համապատասխան դիմում ներկայացնելու եղանակով: Դիմումը քննարկում է Ժողովը: Դիմումի քննարկումը կարող է կատարվել նաև հեռակա կարգով,

5) Կազմակերպությունից պահանջելու տեղեկություններ, ստանալու փաստաթղթերի պատճեններ՝ Կազմակերպության կանոնադրության փոփոխությունների, Կազմակերպության մարմինների արձանագրությունների, որոշումների, գույքի կառավարումից ստացված դրամական միջոցների վերաբերյալ, ինչպես նաև ստանալ նրա ֆինանսական հաշվետվությունների աուդիտն իրականացրած անկախ աուդիտորի եզրակացության պատճենը, որոնք վերաբերում են վերջին 3 տարիներին,

6) իրականացնել օրենքով սահմանված այլ իրավունքներ:

15. Կազմակերպության անդամը պարտավոր է՝

1) կատարել Կազմակերպության կանոնադրական պահանջները և կառավարման մարմինների որոշումները,

2) բարեխղճորեն կատարել կառավարման մարմինների որոշմամբ իր վրա դրված պարտականությունները և իր համար սահմանված վճարումները:

16.Կազմակերպության կանոնադրական պահանջները խախտելու կամ Կազմակերպության կառավարման մարմինների որոշմամբ իր վրա դրված պարտականությունները չկատարելու դեպքում Կազմակերպության անդամի նկատմամբ Կազմակերպության նախագահի կողմից կարող են կիրառվել կարգապահական տույժի միջոցներ՝ նկատողություն կամ Կազմակերպության կողմից սահմանված այլ պատժամիջոցներ:

**V. ԿԱԶՄԱԿԵՐՊՈՒԹՅԱՆ ԿԱՌԱՎԱՐՄԱՆ ԿԱՐԳԸ**

17. Կազմակերպության կառավարման մարմիններն են ժողովը և գործադիր մարմինը՝ Նախագահը:

18. Կազմակերպության գործունեությանն առնչվող ցանկացած հարցի վերաբերյալ վերջնական որոշում կայացնելու իրավունքը պատկանում է Կազմակերպության բարձրագույն մարմնին` ժողովին:

19. Կազմակերպության հերթական ժողովը գումարվում է ամեն տարի: Կազմակերպության հերթական ժողովը հրավիրում է Նախագահը՝ անդամների համատեղ հավաքի ձևով կամ հեռակա կարգով՝ հեռահաղորդակցության միջոցների կիրառմամբ` կազմելով համապատասխան արձանագրություն: Նախագահը որոշում է ժողովի անցկացման օրը, ժամը և տեղը, ինչպես նաև ժողովի օրակարգի նախնական տարբերակը և այդ մասին 20 օր առաջ պատվիրված նամակով կամ էլեկտրոնային եղանակով կամ զանգվածային լրատվության միջոցներով կամ օրենքով սահմանված այլ եղանակներով ծանուցում է Կազմակերպության անդամներին: Կազմակերպության անդամները կարող են նաև մինչև ժողովը Կազմակերպության գրասենյակում ծանոթանալ ժողովի վերաբերյալ բոլոր փաստաթղթերին:

20. Կազմակերպության արտահերթ Ժողով հրավիրվում է Նախագահի կամ Կազմակերպության անդամների առնվազն մեկ երրորդի նախաձեռնությամբ՝ Նախագահի կողմից:

21. Կազմակերպության արտահերթ Ժողովը գումարվում է վերոնշյալ նախաձեռնությունից ոչ ուշ, քան 5 օրվա ընթացքում: Արտահերթ Ժողով գումարելու ժամանակի և վայրի մասին Ժողովի մասնակիցները ծանուցվում են արտահերթ Ժողով անցկացնելու օրվանից առնվազն 5 օր առաջ՝ Կանոնադրության 19-րդ կետով սահմանված եղանակներով:

22. Ժողովի բացառիկ իրավասության հարցերն են՝

1) Կազմակերպության կանոնադրության փոփոխությունների, լրացումների կամ նոր խմբագրությամբ կանոնադրության հաստատումը,

2) այլ իրավաբանական անձի ստեղծման կամ այլ կազմակերպությունում Կազմակերպության մասնակցության մասին որոշման ընդունումը,

3) Կազմակերպության առանձնացված ստորաբաժանումներ կամ հիմնարկներ ստեղծելու և դրանց կանոնադրությունները հաստատելու մասին որոշումների ընդունումը,

4) Կազմակերպության կառուցվածքի հաստատումը,

5) Կազմակերպության Նախագահի ընտրությունը և փոփոխումը,

6) Կազմակերպության Նախագահի վարձատրության կարգի և պայմանների սահմանումը,

7) Կազմակերպության աուդիտն իրականացնող անձի ընտրությունը, որը պետք է ընտրվի հինգ տարի և ավել անընդմեջ գործունեություն իրականացնող աուդիտորական կազմակերպություններից,

8) Կազմակերպության ռազմավարության հաստատումը, եթե Կազմակերպությունը նախատեսում է ունենալ ռազմավարություն,

9) Տարին մեկ անգամ գործադիր մարմնի կողմից Ժողովի գումարմանը նախորդող տարվա ընթացքում հաստատված՝ Կազմակերպության գործունեության և գույքի օգտագործման տարեկան հաշվետվությունների հաստատումը,

10) Կազմակերպության մարմինների` իրավական ակտերի պահանջներին և կանոնադրությանը հակասող որոշումների գործողության դադարեցումը,

11) Կազմակերպության վերակազմակերպման մասին որոշման ընդունումը,

12) Կազմակերպության լուծարման (բացառությամբ դատարանի վճռով լուծարվելու դեպքերի) մասին որոշման ընդունումը,

13) օրենքով նախատեսված այլ լիազորությունների իրականացումը:

23. Կանոնադրության 22-րդ կետի 1) ենթակետով սահմանված հարցով որոշումն ընդունվում է Ժողովին մասնակցող Կազմակերպության այն անդամների միաձայն որոշմամբ, որոնց՝ Համալիրի տարածքում սեփականություն հանդիսացող տարածքների գումարային մակերեսը կազմում է Համալիրի ընդհանուր մակերեսի իննսուն տոկոսից ավելին:

24. Ժողովն իրավազոր է, եթե գումարվել է հետևյալ պայմանների պահպանմանբ.

24.1.Ժողովը գումարվել է օրենքին և Կազմակերպության կանոնադրությանը համապատասխան:

24.2. Ժողովն իրավազոր է, եթե Ժողովին մասնակցում են Կազմակերպության այն անդամները, որոնց՝ Համալիրի տարածքում սեփականություն հանդիսացող տարածքների գումարային մակերեսը կազմում է Համալիրի ընդհանուր մակերեսի հիսուն տոկոսից ավելին:

24.3. Եթե Ժողովի գումարման օրը Կանոնադրության 23.2. կետով սահմանված քվորումը չի ապահովվում, տվյալ Ժողովը համարվում է չկայացած, որից հետո Նախագահը պետք է Կանոնադրությամբ սահմանված կարգով հրավիրի նոր Ժողով, որն իրավազոր կհամարվի, եթե Ժողովի գումարման օրը Ժողովին ներկա լինեն Կազմակերպության այն անդամները, որոնց՝ Համալիրի տարածքում սեփականություն հանդիսացող տարածքների գումարային մակերեսը կազմում է Համալիրի ընդհանուր մակերեսի երեսուն տոկոսից ավելին:

24.4. Ժողովի որոշումներն ընդունվում են Կազմակերպության Ժողովին ներկա անդամների ձայների պարզ մեծամասնությամբ՝ եթե Կանոնադրությամբ այլ բան սահմանված չէ: Ժողովի արձանագրությունը ստորագրում են ժողովի նախագահողը և քարտուղարը: Ժողովի արձանագրությունները պահպանվում են 5 տարի, որից հետո սկանավորվում են և կարող են ոչնչացվել:

25. Համալիրի 1,2,3,4, 24\_ հասցեների բազմաբնակարան շենքերում տարածքների սեփականատերերը Ժողովին մասնակցում են լիազոր ներկայացուցչի միջոցով: Սույն կետում նշված հասցեներում գտնվող յուրաքանչյուր բազմաբնակարան շենքի սեփականատերերն ընտրում են տվյալ շենքի սեփականատերերից մեկին՝ որպես տվյալ բազմաբնակարան շենքի ներկայացուցիչ, որը Ժողովի ընթացքում քվեարկում է տվյալ բազմաբնակարան շենքի բոլոր սեփականատերերի անունից:

25.1. Լիազորված անձն ընտրվում է բազմաբնակարան շենքի ցանկացած սեփականատիրոջ նախաձեռնությամբ այդ նպատակով հրավիրված՝ տվյալ շենքի սեփականատերերի ժողովի ժամանակ՝ այդ ժողովի մասնակիցների ձայների պարզ մեծամասնությամբ կամ սեփականատերերի հարցման միջոցով՝ հարցմանը մասնակցած սեփականատերերի ձայների պարզ մեծամասնությամբ: Սույն կետում սահմանվաժ ժողովը, ինչպես նաև հարցման միջոցով կատարված ընտրությունը համարվում է կայացած, եթե դրան մասնակցել են տվյալ բազմաբնակարան շենքի սեփականատերերի առնվազն 50 տոկոսը:

25.2. Լիազորված անձն ընտրվում է երեք տարի ժամանակով, եթե բազմաբնարան շենքի սեփականատերերի ժողովն այլ ժամկետ չի սահմանում:

25.3. Համալիրի բազմաբնակարան շենքերի սեփականատերերը կարող են ցանկացած ժամանակ փոխել իրենց լիազոր ներկայացուցչին կամ դադարեցնել վերջինիս լիազորությունները:

25.4. Եթե մինչև Կազմակերպության Ժողովը Համալիրի որևէ բազմաբնակարան շենքի սեփականատերերը Ժողովին մասնակցելու համար լիազորված անձ չեն ընտրում, ապա տվյալ բազմաբնակարան շենքի սեփականատերերից յուրաքանչյուրը Ժողովին մասնակցում է ինքնուրույն՝ Կանոնադրությամբ սահմանված կարգով:

26. Համալիրի տարածքում գտնվող ցանկացած առանձին անշարժ գույքի համասեփականատերերից Ժողովին մասնակցում է մեկ անձ՝ նախապես ստանալով Ժողովին մյուս համասեփականատերերի անունից հանդես գալու և քվեարկելու լիազորությունը հավաստող լիազորագիր (լիազորագրի տիպային օրինակը կարող է տրամադրվել նաև Կազմակերպության գրասենյակի կողմից): Համասեփականատերերի կողմից սույն կետով սահմանված կարգով Ժողովին մասնակցելու անհնարինության դեպքում (անհամաձայնություն համասեփականատերերի միջև, լիազորագիր տրամադրելու անհնարինություն և այլն) համասեփականատերերից յուրաքանչյուրը կարող է Ժողովին մասնակցել ինքնուրույն:

27. Կազմակերպության գործադիր մարմինը կազմակերպության նախագահն է: Նախագահն ընտրվում է Ժողովի կողմից մեկ տարի ժամկետով: Նախագահը ղեկավարում է կազմակերպության ընթացիկ գործունեությունը և վարում է ժողովի նիստերը:

28. Նախագահի իրավասությունները ներառում են Կազմակերպության ընթացիկ գործունեության կառավարման, ինչպես նաև Կազմակերպության կառավարման մարմինների գործունեությունն ապահովելուն ուղղված բոլոր հարցերը:

29. Նախագահը Կազմակերպության կանոնադրությանը և Ժողովի որոշումներին համապատասխան`

1) ապահովում է Ժողովի որոշումների կատարումը,

2) տնօրինում և կառավարում է Կազմակերպության ցանկացած տեսակի և չափի գույքը, այդ թվում՝ ֆինանսական միջոցները, գործարքներ է կնքում Կազմակերպության անունից,

3) ներկայացնում է Կազմակերպությունը պետական, տեղական ինքնակառավարման և մասնավոր կառույցների, իրավաբանական և ֆիզիկական անձանց հետ հարաբերություններում,

4) տալիս է լիազորագրեր,

5) բանկերում բացում է Կազմակերպության հաշվարկային (այդ թվում` արտարժութային) և այլ հաշիվներ,

6) իր իրավասության սահմաններում արձակում է հրամաններ, հրահանգներ, կատարման համար տալիս է պարտադիր ցուցումներ և վերահսկում դրանց կատարումը,

7) հաստատում է Կազմակերպության հաստիքացուցակը և տարեկան ծախսերի նախահաշիվը,

8) իր հրամանով նշանակում է իր՝ արձակուրդում գտնվելու ժամանակահատվածի համար Նախագահի ժամանակավոր պաշտոնակատարի:

9) հաստատում է Կազմակերպության գործունեությունը կանոնակարգող ներքին փաստաթղթերը, այդ թվում՝ նրա առանձնացված ստորաբաժանումների, հիմնարկների ներքին կարգապահական և այլ կանոնները,

10) հաստատում է Կազմակերպության, ինչպես նաև նրա մարմինների հաշվետվությունները,

11) հաստատում է Ժողովների գումարմանը նախորդող տարվա՝ Կազմակերպության գործունեության և գույքի օգտագործման տարեկան հաշվետվությունները, որոնք յուրաքանչյուր տարի ներկայացնում են Ժողովի հաստատմանը,

12) իրականացնում է օրենքով սահմանված այլ լիազորություններ:

30. Նախագահն իր լիազորություններն իրականացնելիս Կազմակերպության անունից հանդես է գալիս առանց լիազորագրի:

31. Նախագահը կրում է օրենքով նախատեսված պատասխանատվություն օրենքների, իրավական այլ ակտերի, Կազմակերպության կանոնադրության, Ժողովի որոշումների կամ կնքված պայմանագրերի պահանջները չկատարելու կամ ոչ պատշաճ կատարելու համար:

32. Նախագահի բացակայության կամ վերջինիս կողմից իր պարտականությունները կատարելու անհնարինության դեպքում Կազմակերպության ցանկացած անդամի նախաձեռնությամբ Կանոնադրությամբ սահմանված կարգով հրավիրվում է Կազմակերպության անդամների արտահերթ Ժողով, որի ժամանկ ընտրվում է նոր Նախագահ կամ վերջինիս բացակայության ժամանակահատվածի համար Նախագահի ժամանակավոր պաշտոնակատարը:

**VI. ԿԱԶՄԱԿԵՐՊՈՒԹՅԱՆ ԳՈՒՅՔԸ, ՁԵՎԱՎՈՐՄԱՆ ԱՂԲՅՈՒՐՆԵՐԸ ԵՎ ՕԳՏԱԳՈՐԾՄԱՆ ԿԱՐԳԸ**

33. Կազմակերպությունը որպես սեփականություն կարող է ունենալ անշարժ և շարժական գույք` շենքեր, շինություններ, տրանսպորտային միջոցներ, սարքավորումներ, դրամական միջոցներ, արժեթղթեր և օրենքով չարգելված այլ գույք: Իր պարտավորությունների համար Կազմակերպությունը պատասխանատու է այդ գույքով:

34. Կազմակերպության գույքի ձևավորման աղբյուրներն են՝

1) Կազմակերպության կողմից սահմանված պայմաններին համապատասխան՝ Համալիրի սեփականատերերի կողմից իրականացվող պարտադիր վճարումները,

2) Կազմակերպության ձեռնարկատիրական գործունեությունից ստացված միջոցները,

3) իր ստեղծած կամ իր մասնակցությամբ այլ առևտրային կազմակերպությունից ստացված միջոցները,

4) դրամական մուտքերը պետական բյուջեից,

5) նվիրաբերությունները, այդ թվում` դրամաշնորհները,

6) հանգանակությունները,

7) օրենքով չարգելած այլ միջոցներ:

35. Հավելված 1-ում նշված՝ Ամերիկանա 25, 26 անշարժ գույքերը Կազմակերպության հիմնադիր Տիգրան Սահակյանի նվիրաբերությունն է Կազմակերպությանը և «Ամերիկանա» Համալիրին:

36. Կազմակերպության միջոցները կարող են օգտագործվել կանոնադրությամբ սահմանված նպատակների և խնդիրների իրականացման համար: Կազմակերպության գույքը, այդ թվում` ձեռնարկատիրական գործունեությունից ստացված շահույթը նրա անդամների միջև չի կարող բաշխվել:

**VII. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ, ԼՈՒԾԱՐՈՒՄԸ, ԼՈՒԾԱՐՄԱՆ ԴԵՊՔՈՒՄ ԳՈՒՅՔԻ ՕԳՏԱԳՈՐԾՈՒՄԸ**

37. Կազմակերպությունը կարող է լուծարվել Կազմակերպության բոլոր անդամների մասնակցությամբ կայացած Ժողովի միաձայն որոշմամբ կամ դատարանի վճռով:

38. Ժողովը կազմավորում է լուծարային հանձնաժողով և օրենքով նախատեսված կարգով սահմանում լուծարման կարգն ու ժամկետները: Կազմակերպության լուծարման ավարտին լուծարային հանձնաժողովը պարտադիր վճարումներն իրականացնելուց հետո մնացած գույքը Ժողովի որոշմամբ սահմանված կարգով օգտագործում է Կազմակերպության կանոնադրական նպատակների և խնդիրների իրականացման համար, իսկ եթե դա հնարավոր չէ, փոխանցում է Հայաստանի Հանրապետությանը:

39. Կազմակերպությունը կարող է վերակազմակերպվել Ժողովի որոշմամբ կամ օրենքով սահմանված դեպքերում դատարանի վճռով` օրենքով սահմանված կարգով:

***Սույն կանոնադրությունը կազմված է \_\_.\_\_.2020  թ. և բաղկացած է \_ թերթից:***